Assassin's Creed Unity

"Assassin’s Creed Unity" on Ubisoft Montreali välja töötatud ja Ubisofti avaldatud ajalooline seiklusmärulimäng. Mäng ilmus 2014. aasta novembris järgmiste mänguplatvormide jaoks: Microsoft Windows, PlayStation 4 ja Xbox One. "Assassin’s Creed Unity" on kaheksas mäng "Assassin's Creedi" mängusarjas.

Mängu sündmustik toimub XVIII sajandi Pariisis, kuid sisaldab ka väljamõeldud elemente. Väljaandjad esitlesid mänguritele uut, austria-prantsuse päritolu assassinit Arno Doriani.

Mängu protsess 
Mängu sündmustik leiab aset Prantsuse revolutsiooni ajal, mis toimus 1789. aastal, kui Prantsusmaa korraldas oma riigi valitsemiskorra ümber monarhiast vabariigiks. Peamised sündmused toimuvad 5 aasta jooksul, alustades Bastille vallutamisest ja retkest Versailles' lossi kuni kuninga hukkamiseni. Just nendel aegadel pandi lõpp sotsiaalsetele seisustele ja oli loodud võrdsus inimeste vahel.

Süžee 
Tänapäeva assassinid paluvad mängijat leida Elutarga (Sage'i) jäänuseid Arno mälestustes Animuse abil. Animus on masin, mis võimaldab uuesti läbi elada esivanemate mälestusi. Elutarga jäänuste olulisus seisneb selles, et see sisaldab jõudu, mille abil Templiordu tahab maailma juhtida ja kontrollida. 

Süžee avaneb ümber noore assassini, kelle nimi on Arno Dorian. Arno on sündinud Versailles's ning tema isa on assassin. Tema isa tapeti, kui ta oli veel noor, ning ta lapsendati, teadmata, et tema uus perekond on kõrgel positsioonil Templiordus ja uus isa on üleüldse selle juht Francois de la Serre. Uues perekonnas kohtub ta oma tulevase väljavalitu Eliza de la Serre'iga, kes on Francois' tütar. 

Mitu aastat hiljem nägi Arno pealt Eliza isa, kes oli Templiordu juht Francois de la Serre, mõrva. Seetõttu süüdistati just teda kuriteo toimepanemises ning ta saadeti Bastille vanglasse. Seal kohtub Arno kinnipeetava Pierre Belleckiga, kes on assassin. Nad põgenevad vanglast ja Belleck kutsub teda assassinide vennaskonda. Arno astub pikkade trennide järel vennaskonda ning hiljem täidab nende missioone ja aitab lihtrahva revolutsiooni toimumiseks. Templiordu on loomulikult revolutsiooni vastu ning mõne aja pärast selgub, et uus Templiordu juht on François-Tom Germain. 

Mängu peasüžee koosneb 12 missioonist, mille käigus Arno tapab erinevaid Templiordu liitlasi ning otsib Germaini, kuna hiljem selgub, et hoopis tema oli Eliza isa surma taga. Viimasel missioonil siseneb Arno koos Elizaga templisse, kuhu olid peidetud Elutarga jäänused, ja tapab Germaini, kuid ka Eliza saab surma. Tänapäeva assassinid teavitavad mängijat, et missioon on lõpetatud, Elutarga jäänused on peidetud.

Tegelased 
Suur osa mängu tegelastest olid päris inimesed, kuid kõik kokkupuuted on suuremas osas väljamõeldised.  
 Arno Dorian
Élise de la Serre
Louis XVI of France
Napoleon Bonaparte
Donatien Alphonse François, Marquis de Sade
Maximilien de Robespierre
François-Thomas Germain
Jacques de Molay
Pierre Belleck
François de la Serre

Mängijate tagasiside 
"Assassin's Creedi" sari on saanud kriitikutelt peamiselt positiivseid kommentaare. 2016. aasta septembri seisuga on sarja mänge müünud üle 100 miljoni eksemplari, saades Ubisofti enimmüüdud frantsiisiks ja kõigi aegade kõige kõrgemate müügi videomängude frantsiisiks. Mängijate hinnangud on keskmised, sest mäng sisaldas algul palju programmilisi vigu, kuid tarkvarauuendusega saadi neist suuremas osas jagu.

Viited 

2014. aasta videomängud
Prantsuse revolutsioon
Windowsi mängud
PlayStation 4 mängud
Xbox One'i mängud
Ubisoft